 

**בבית הדין הצבאי המחוזי**

**במחוז שיפוטי מרכז**

**בפני כב' ההרכב: אל"ם רונן שור - אב"ד**

**סא"ל לידור דרכמן - שופטת**

**סרן שמואל כהן - שופט**

**בעניין: התובע הצבאי (ע"י ב"כ, סרן בר פרץ)**

**נגד**

**הנאשם: X/XXX טוראי א' ס' (ע"י ב"כ, סרן אריאל הראל)**

**הכרעת - דין**

על פי הודאתו מורשע הנאשם בעבירה של הוצאת רכוש מרשות הצבא, לפי סעיף 77 (א) (1) לחוק השיפוט הצבאי, התשט"ו- 1955.

* **ניתנה היום, כ"ג באדר א' התשפ"ד, 03.03.2024, והודעה בפומבי ובמעמד הצדדים.**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

**שופטת אב"ד שופט**

**גזר - דין**

הנאשם הורשע על פי הודאתו בעבירה של הוצאת רכוש מרשות הצבא, לפי סעיף 77 (א) (1) לחוק השיפוט הצבאי, התשט"ו- 1955.

מדובר באירוע שהתרחש לפני קרוב לשנתיים, כאשר הנאשם הבחין בנרתיק המכיל אמצעי לראיית לילה שנותר ללא השגחה בבסיס, נטל את האמר"ל והסתירו מאחורי מכולה במחנה. הצדדים מסרו כי האמר"ל אותר לאחר יממה. אין צורך להכביר במילים על אודות החומרה במעשי הנאשם, שעה שביקש ליטול אמצעי מסווג והסתירו. עם זאת, בסופו של יום האמר"ל לא הוצא משטח המחנה. נקודה משמעותית במקרה דנן נוגעת לתחקור מפקדים שנעשה לכאורה שלא כדין והוביל לפתיחה בחקירה, ובשל הבעיה הראייתית הטמונה באירוע מצאו הצדדים להיקשר, לאחר גישור בפני סגנית הנשיא, סא"ל שחר, בהסדר טיעון. עוד לקחנו בחשבון את פיטוריו של הנאשם משירות, היותו אזרח מזה תקופה משמעותית, נסיבותיו האישיות והכלכליות הקשות, החיסכון בזמן השיפוטי וחלוף הזמן מאז ביצוע העבירה. אמנם מדובר בענישה מקלה בשים לב לחומרת העבירה, אך צבר הנסיבות שפורט לעיל מטה את הכף לעבר כיבוד הסדר הטיעון.

על הנאשם נגזרים, אפוא, העונשים הבאים:

**1. עשרים ואחד (21) ימי מאסר לריצוי בפועל, בניכוי אחד עשר (11) ימי מעצרו הסגור. הנאשם יתייצב היום עד השעה שלוש (15:00) במתקן הכליאה הצבאי "נווה צדק" להשלמת ריצוי העונש.**

**2.עונש מאסר מותנה בן שישה (6) חודשים למשך שלוש (3) שנים, שלא יעבור עבירה שיש בה יסוד של שליחת יד ברכוש הזולת או גניבה או עבירת נשק.**

**3.קנס בסך אלף (1,000) ₪. הקנס ישולם על ידי הנאשם ב-עשרה (10) תשלומים שווים, חודשיים ועוקבים, החל מיום 01.04.2024 , באמצעות כרטיס אשראי. אם לא ישלם הנאשם את אחד (1) התשלומים במועד יועמד הקנס כולו לפירעון מיידי.**

**זכות ערעור כחוק.**

* **ניתן היום, כ"ג באדר א' התשפ"ד, 03.03.2024, והודע בפומבי ובמעמד הצדדים.**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

**שופטת אב"ד שופט**

**העתק נכון מהמקור  
  
ק' בית הדין**

**נערך על ידי: נ.פ.**

**בתאריך: 8.04.24**

**חתימת המגיה: סרן נועם בזיזה**